وزارت خزانہ
وزیر خزانہ نے امنگوں والے بھارت کے لئے شمولیت والی ترقی کے حصے کے طور پر زراعت اور متعلقہ سیکٹروں، کسانوں کی بہبود اور دیہی بھارت کے لئے 9 اقدامات تجویز کئے
سوامتو اسکیم کو تمام ریاستوں ؍ مرکز کے زیر انتظام علاقوں میں توسیع دی جائے گی
زرعی قرضوں کا ہدف مالی سال 22 میں بڑھا کر 16.5 لاکھ کروڑ روپے کیا گیا
دیہی بنیادی ڈھانچے کی ترقی کے فنڈ میں 33 فیصد کا اضافہ
مائیکرو آب پاشی فنڈ کو دوگنا کیا گیا
آپریشن گرین اسکیم – ’ ٹاپس ‘ میں جلد خراب ہونے والی مزید 22 اشیاء کو شامل کیا جائے گا
مزید ایک ہزار منڈیوں کو ’ ای -نیم‘ سے مربوط کیا جائے گا
اے پی ایم سیز کو زرعی بنیادی ڈھانچے کے فنڈ میں رسائی حاصل ہوگی
ماہی گیری کی پانچ بڑی بندرگاہوں میں مزید سرمایہ کاری کی تجویز
تمل ناڈو میں کثیر مقصدی سمندری نباتات کا پارک قائم کیا جائے گا
نئی دہلی،01؍فروری: زرعی سیکٹر کی مدد کی خاطر کئی اقدامات میں مرکزی وزیر خزانہ نرملا سیتا رمن نے آج یہاں پارلیمنٹ میں مرکزی بجٹ 22-2021 پیش کرتے ہوئے اُمنگوں والے بھارت کے لئے شمولیت والی ترقی کے حصے کے طور پر زرعی سیکٹر کے لئے 9 اقدامات کا اعلان کیا ہے۔
سوامتو اسکیم:
محترمہ سیتا رمن نے سوامتواسکیم کو تمام ریاستوں ؍ مرکز کے زیر انتظام علاقوں تک توسیع دینے کی تجویز پیش کیا ہے۔ اس سال کے شروع میں عزت مآب وزیراعظم نریندر مودی نے گاؤوں میں جائداد کی ملکیت میں شفافیت پیدا کرنے کی خاطر سوامتو اسکیم شروع کی تھی۔ اسکیم کے تحت گاؤوں میں جائداد کے مالکان کو ان کے حقوق کا ریکارڈ فراہم کیا جا رہا ہے۔ اب تک 1241 گاؤوں میں 1.80 لاکھ جائداد مالکان کو کارڈ فراہم کئے گئے ہیں۔
مالی سال 22 میں زرعی قرضے کا ہدف بڑھا کر 16.5 لاکھ کروڑ روپے کیا گیا:
ہمارے کسانوں کو مناسب قرض فراہم کرنے کی خاطر وزیر خزانہ نے مالی سال 22 میں زرعی قرض کے ہدف کو بڑھا کر 16.5 لاکھ کروڑ روپے کردیا ہے۔ محترمہ سیتا رمن نے مزید کہا کہ حکومت مویشی پروری ، ڈیری اور ماہی گیری کے لئے قرض کی فراہم میں اضافے کو یقینی بنانے پر توجہ مرکوز کرے گی۔
دیہی بنیادی ڈھانچے کی ترقی کے فنڈ میں 33 فیصد اضافہ:
وزیر خزانہ نے دیہی بنیادی ڈھانچے کی ترقی کے فنڈ کو 30000 کروڑ روپے سے بڑھا کر 40000 کروڑ روپے کرنے کا اعلان کیا ہے۔
مائیکرو آب پاشی فنڈ کو دو گنا کیا گیا:
محترمہ سیتا رمن نے نبارڈ کے تحت 5000 کروڑ روپے کے فنڈس سے شروع کئے گئے مائیکرو آب پاشی فنڈ میں مزید 5000 کروڑ روپے کا اضافہ کرکے اسے دو گنا کرنے کی تجویز رکھی ہے۔
آپریشن گرین اسکیم –’ ٹاپس‘ میں جلد خراب ہونے والی مزید 22 اشیاء کو شامل کیا جائے گا:
زراعت اور متعلقہ اشیاء کی قدر میں اضافے اور ان کی بر آمدات میں فروغ کی خاطر محترمہ سیتا رمن نے ’’آپریشن گرین اسکیم‘‘ کے دائرے میں اضافہ کرنے کی تجویز رکھی ہے، جس میں سر دست ٹماٹر ، پیاز اور آلو  شامل ہیں اور اس میں جلد خراب ہونے والی مزید 22 اشیاء کا اضافہ کیا جائے گا۔
مزید 1000 منڈیوں کو ای- نیم سے مربوط کیا جائے گا:
وزیر خزانہ نے کہا کہ ای- نیم میں تقریبا 1.68 کروڑ کسانوں کا اندراج ہے اور ای- نیم کے ذریعے 1.14 لاکھ کروڑ روپے کی تجارتی کی گئی ہے۔ زرعی مارکیٹ میں ای – نیم کی وجہ سے پیدا ہوئی شفافیت اور مسابقت کے پیش نظر وزیر خزانہ نے شفافیت اور مسابقت کی خاطر مزید 1000 منڈیوں کو ای- نیم سے مربوط کرنے کی تجویز پیش کی ہے۔
اے پی ایم سیز کو زرعی بنیادی ڈھانچے کے فنڈ میں رسائی حاصل ہوگی:
وزیر خزانہ نے بنیادی ڈھانچے کی سہولیات میں اضافہ کرنے کی خاطر اے پی ایم سیز کو زرعی بنیادی ڈھانچے کے فنڈس دستیاب کرانے کی تجویز رکھی ہے۔
ماہی گیری کی پانچ اہم بندر گاہوں کے فروغ کی تجویز:
محترمہ سیتا رمن نے ماہی گیری کی جدید بندر گاہوں اور مچھلیوں کے پہنچنے کے مراکز کو فروغ دینے کے لئے قابل قدر سرمایہ کاری کی تجویز پیش کی ہے۔ وزیر خزانہ نے کہا ہے کہ ابتدا میں کوچی ، چنئی، وشا کھا پٹنم، پارا دیپ اور پتوا گھاٹ – ماہی گیری کی 5 اہم بندر گاہوں کو اقتصادی سرگرمیوں کے مراکز کے طور پر فروغ دیا جائے گا۔ محترمہ سیتا رمن نے دریا کے کناروں اور آبی گزر گاہوں کے قریب، ماہی گیری کی اندرون ملک بندر گاہوں اور مچھلیوں کے پہنچنے کے مراکز کو فروغ دینے کی بھی تجویز رکھی ہے۔
تمل ناڈو میں سمندری نباتات کا کثیر مقصدی پارک قائم کیا جائے گا:
سمندری نبا تات کی فارمنگ میں امکانات کو محسوس کرتے ہوئے وزیر خزانہ نے کہا ہے کہ یہ ایک ایسا ابھرتا ہوا شعبہ ہے، جس میں ساحلی برادریوں کی زندگی میں زبردست تبدیلی لانے کی صلاحیت موجود ہے- یہ بڑے پیمانے پر روز گار اور اضافہ آمدنی فراہم کرے گا۔ سمندری نباتات کی کاشت کو فروغ دینے کی خاطر محترمہ سیتا رمن نے سمندری نبا تات کے ایک کثیر مقصدی پارک کی تجویز رکھی ہے، جو تمل ناڈو میں قائم کیا جائے گا۔
کسانوں کی فلاح وبہبود کے لئے حکومت کے عزم کا اعادہ کرتے ہوئے محترمہ سیتا رمن نے کہا کہ کسانوں سے گندم، چاول اور دالوں کی سرکاری خرید میں تیزی سے اضافہ ہوا ہے۔ امور خزانہ نے کہا کہ کم از کم امدادی قیمت  نظام میں زبردست تبدیلی ہوئی ہے، جس سے تمام اشیاء کی پیدا وار کی قیمت کو اُس کی لاگت سے ڈیڑھ گنا کرنے کو یقینی بنایا گیا ہے۔
گزشتہ برسوں میں سرکاری خریداری اور کسانوں کو کی گئی ادائیگی کی تفصیلات فراہم کرتے ہوئے محترمہ سیتا رمن نے کہا کہ گندم کے لئے 14-2013 میں کسانوں کو 33874 کروڑ روپے ادا کئے گئے تھے، 20-2019 میں 62802 کروڑ روپے کی گندم کی خریداری کی گئی اور 21-2020 میں اس میں اور اضافہ ہوا، اور کسانوں کو 75060 کروڑ روپے ادا کئے گئے۔ 20-2019 میں گندم کے 35.57 لاکھ کسانوں کو فائدہ پہنچا تھا جب کہ 21-2020 میں فائدہ حاصل کرنے والے کسانوں کی تعداد بڑھ کر 43.36 لاکھ تک پہنچ گئی ہے۔
14-2013 میں دھان کے لئے 63928 کروڑ روپے کی ادائیگی کی گئی، 20-2019 میں یہ رقم بڑھ کر 141930 کروڑ روپے تک پہنچ گئی۔ 21-2020 میں اس میں مزید اضافہ ہوا اور یہ 172752 کروڑ روپے تک پہنچ گئی ہے۔ 20-2019 میں 1.24 کروڑ کسانوں کو فائدہ پہنچا تھا، جب کہ 21-2020 میں 1.54 کروڑ کسانوں کو فائدہ پہنچا ہے۔ اسی طرح دالوں کے لئے 14-2013 میں 236 کروڑ روپے کی ادائیگی کی گئی، 20-2019 میں یہ بڑھ کر 8285 کروڑ روپے ہوگئی اور اب 21-2020 میں یہ بڑھ کر 10530 کروڑ روپے پہنچ گئی ہے جب 14-2013 کے مقابلے 40 گنا سے زیادہ ہے۔
کپاس کے کسانوں کے لئے بھی ادائیگی ، جو 14-2013 میں 90 کروڑ روپے کی گئی تھی، رواں سال میں  25974 کروڑ روپے تک پہنچ گئی ہے۔
کسانوں کو کی گئی ادائیگی میں ہوئے اضافے کو مندرجہ ذیل گوشوارے میں ظاہر کیا گیا ہے۔

|
||
|
2013-14
|
|
2019-20
|
|
2020-21
|
|
گندم
|
|
Rs 33,874
|
|
Rs 62,802
|
|
Rs 75,060
|
|
چاول
|
|
Rs 63,928
|
|
Rs 1,41,930
|
|
Rs 172,752
|
|
دالیں
|
|
Rs 236
|
|
Rs 8,285
|
|
Rs 10,530
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1019
(